**Farské oznamy Farnosti Topoľčany – filiálka NEMČICE**

**1. nedeľa v pôstnom období**

(1. 3. – 7. 3. 2020)

▪ **Sv. omše v týždni a ich úmysly:**

*Streda*: 18.00 h. ŽIVOTNÉ JUBILEUM (osobný úmysel)

*Piatok*: 18.00 h. ✝ Jozef a Irena Valachoví, rodičia z oboch strán a Otília

*Nedeľa*: 9.00 h. ✝ Jaroslav Kmeť, starí rodičia Kmeťoví a Klemanoví a

Katarína Melušová

▪ V týždni v stredu, piatok a sobotu sú jarné kántrové dni, ktorých obsahom je činorodá láska k blížnemu a príprava na pokánie a sviatosť zmierenia.

▪ V nedeľu popoludní o 15.00 hod. je krížová cesta na Kalvárii a v piatok pred večernou sv. omšou o 17.50 hod. vo farskom kostole a o 17.30 hod. v Nemčiciach.

▪ V týždni máme prvý piatok v mesiaci. Spovedať budeme pol hodinu pred každou sv. omšou. K tomu **v stredu od 17.00 hod. na filiálke v Nemčiciach** a na prvý piatok zas vo farskom kostole od 17.00 hod., kedy bude vyložená Sviatosť Oltárna k adorácii až do sv. omše o 18.30 hod. Na prvý piatok kvôli adorácii pobožnosť krížovej cesty bude bez chodenia cez farský kostol po jednotlivých zastaveniach.

▪ Na prvú sobotu 7. marca po sv. omši o 8.00 hod. bude vo farskom kostole mariánske večeradlo. A v ten istý deň večer o 17.30 bude viesť Komunita s. Egídio modlitbu posvätného ruženca a o 18.00 hod. modlitby za pokoj a mier vo svete.

▪ Riaditeľstvo nemocnice v Topoľčanoch kvôli veľkému výskytu respiračných ochorení s okamžitou platnosťou ruší návštevné hodiny a rovnako možnosť zhromažďovania. Z tohto dôvodu je momentálne až do odvolania zrušené slávenie sv. omší v nemocničnej kaplnke.

▪ Z príležitosti slávnosti sv. Jozefa sa v nedeľu 15. marca 2020 uskutoční v Hronskom Beňadiku púť mužov. Pre záujemcov program púte je na plagáte v kostolnej výveske.

▪ V piatok 6.3. o 17.00 h. sa uskutoční v Evanjelickom kostole v Topoľčanoch Svetový deň modlitieb.

▪ V uplynulom týždni na kvety bolo obetovaných 50,- € a priamo na farský účet bolo poslaných 20,- € na generálnu opravu organa v Nemčiciach. Všetkým darcom za ich priazeň a podporu úprimne ďakujeme a vyslovujeme srdečné Pán Boh zaplať!